CELEX: 61999CJ0370
Language: fi
Date: 2001-01-11 00:00:00
Title: Yhteisöjen tuomioistuimen tuomio (ensimmäinen jaosto) 11 päivänä tammikuuta 2001. # Euroopan yhteisöjen komissio vastaan Irlanti. # Jäsenyysvelvoitteiden noudattamatta jättäminen - Direktiivi 96/9/EY - Säädetyssä määräajassa tapahtuvan täytäntöönpanon laiminlyönti. # Asia C-370/99.

Avis juridique important

|

61999J0370

Yhteisöjen tuomioistuimen tuomio (ensimmäinen jaosto) 11 päivänä tammikuuta 2001.  -  Euroopan yhteisöjen komissio vastaan Irlanti.  -  Jäsenyysvelvoitteiden noudattamatta jättäminen - Direktiivi 96/9/EY - Säädetyssä määräajassa tapahtuvan täytäntöönpanon laiminlyönti.  -  Asia C-370/99.  

Oikeustapauskokoelma 2001 sivu I-00297

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY 226 artikla) 

Asianosaiset

Asiassa C-370/99,Euroopan yhteisöjen komissio, asiamiehinään K. Banks ja M. Desantes, prosessiosoite Luxemburgissa,kantajana,vastaanIrlanti, asiamiehenään M. A. Buckley, prosessiosoite Luxemburgissa,vastaajana,jossa kantaja vaatii yhteisöjen tuomioistuinta toteamaan, että Irlanti ei ole noudattanut tietokantojen oikeudellisesta suojasta 11 päivänä maaliskuuta 1996 annetun Euroopan parlamentin ja neuvoston direktiivin 96/9/EY (EYVL L 77, s. 20) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä,YHTEISÖJEN TUOMIOISTUIN (ensimmäinen jaosto),toimien kokoonpanossa: jaoston puheenjohtaja M. Wathelet sekä tuomarit P. Jann ja L. Sevón (esittelevä tuomari),julkisasiamies: P. Léger,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 19.10.2000 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 4.10.1999 ja jossa yhteisöjen tuomioistuinta vaaditaan toteamaan, että Irlanti ei ole noudattanut tietokantojen oikeudellisesta suojasta 11 päivänä maaliskuuta 1996 annetun Euroopan parlamentin ja neuvoston direktiivin 96/9/EY (EYVL L 77, s. 20) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2 Direktiivin 96/9/EY 16 artiklan 1 ja 2 kohdan mukaan jäsenvaltioiden oli saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1.1.1998 mennessä ja viipymättä ilmoitettava komissiolle kyseisen direktiivin sääntelemällä alalla antamansa sisäiseen oikeusjärjestykseensä kuuluvat säännökset.3 Koska komissio ei ollut saanut ilmoitusta Irlannin direktiivin 96/9/EY täytäntöönpanemiseksi toteuttamista toimenpiteistä, se kehotti 31.3.1998 päivätyllä virallisella huomautuksella tätä jäsenvaltiota esittämään huomautuksensa kahden kuukauden määräajassa.4 Irlanti vastasi viralliseen huomautukseen 18.5.1998 päivätyllä kirjeellään, jossa se totesi, että direktiivin 96/9/EY täytäntöönpanoa koskevaa lakiesitystä käsiteltiin parhaillaan.5 Koska komissio ei ollut saanut muita tietoja, se kehotti 2.10.1998 päivätyssä perustellussa lausunnossa Irlantia toteuttamaan direktiivin noudattamisen edellyttämät toimenpiteet kahden kuukauden kuluessa perustellun lausunnon tiedoksisaamisesta.6 Irlannin viranomaiset ilmoittivat komissiolle 1.12.1998 päivätyssä vastauksessaan perusteltuun lausuntoon, että direktiivin 96/9/EY täytäntöönpanoa koskeva lakiesitys tultaisiin hyväksymään pian, mutta eivät kuitenkaan kertoneet täsmällistä aikataulua. Kirjeen mukaan kyseisen direktiivin täytäntöönpanon viivästyminen johtuu tekijänoikeuksiin ja lähioikeuksiin sovellettavan tehokkaan ja nykyaikaisen järjestelmän käyttöönoton vaatimasta merkittävästä lainsäädäntötyön määrästä.7 Koska komissio ei ollut saanut muuta tietoa direktiivin 96/9/EY saattamisesta osaksi Irlannin oikeusjärjestelmää, se päätti nostaa käsiteltävänä olevan kanteen.8 Komissio tuo esiin EY:n perustamissopimuksen 189 artiklan kolmannesta kohdasta ja 5 artiklasta (joista on tullut EY 249 artiklan kolmas kohta ja EY 10 artikla) ja direktiivin 96/9/EY 16 artiklasta johtuvat jäsenvaltioiden velvoitteet ja katsoo, että Irlanti ei ole noudattanut näitä velvoitteitaan, koska se ei ole toteuttanut määräajassa tarpeellisia toimenpiteitä kyseisen direktiivin säännösten saattamiseksi osaksi Irlannin oikeusjärjestelmää.9 Irlanti ei kiistä sitä, että se ei ole noudattanut velvoitetta, joka koskee säädetyssä määräajassa tapahtuvaa direktiivin 96/9/EY saattamista osaksi sen oikeusjärjestystä, mutta toteaa puolustuksekseen, että direktiivin täytäntöönpanemiseksi on osoittautunut tarpeelliseksi muuttaa kokonaan taiteelliseen omaisuuteen liittyvää lainsäädäntöä, mikä saadaan pian päätökseen. Irlanti vaatii tämän vuoksi jäsenyysvelvoitteiden noudattamatta jättämistä koskevan menettelyn lykkäämistä kuudella kuukaudella, jonka aikana se voisi antaa tarvittavat sisäiset oikeussäännöt. Komissio tulisi todennäköisesti luopumaan kanteestaan tutustuttuaan näihin säännöksiin.10 Komissio vastustaa tätä menettelyn lykkäämistä koskevaa vaatimusta, koska Irlannilla on ollut aikaa täytäntöönpanna direktiivi 96/9/EY, kun otetaan huomioon se, että kanne on nostettu vasta puolitoista vuotta direktiivissä säädetyn täytäntöönpanon määräajan päättymisen jälkeen. Komissio lisää, että jos se ei toimisi yhteisöjen tuomioistuimen asettamien normaalien määräaikojen kuluessa, se laiminlöisi tehtävänsä valvoa perustamissopimuksen noudattamista.11 Julkisasiamiehen ratkaisuehdotuksensa 12-15 kohdassa esittämien perusteluiden nojalla on todettava, että Irlanti ei ole noudattanut direktiivin 96/9/EY mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut12 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut oikeudenkäyntikulujen korvaamista ja Irlanti on hävinnyt asian, viimeksi mainittu on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (ensimmäinen jaosto)on antanut seuraavan tuomiolauselman:1) Irlanti ei ole noudattanut tietokantojen oikeudellisesta suojasta 11 päivänä maaliskuuta 1996 annetun Euroopan parlamentin ja neuvoston direktiivin 96/9/EY mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2) Irlanti velvoitetaan korvaamaan oikeudenkäyntikulut.